CELEX: C2007/056/12
Language: da
Date: 2007-03-10 00:00:00
Title: Sag C-332/05: Domstolens dom (Anden Afdeling) af 18. januar 2007 — Aldo Celozzi mod Innungskrankenkasse Baden-Württemberg (anmodning om præjudiciel afgørelse fra Bundessozialgericht — Tyskland) (Arbejdskraftens frie bevægelighed — beregning af sygedagpenge på grundlag af nettoindkomsten, der fastsættes ud fra skatteklassen — automatisk indplacering i en ufordelagtig skatteklasse af en vandrende arbejdstager, hvis ægtefælle har bopæl i en anden medlemsstat — ændring af skatteklasse kun efter ansøgning fra den vandrende arbejdstager — afslag på at tage hensyn til en efterfølgende ændring af skatteklassen begrundet i arbejdstagerens familiemæssige situation — ligebehandlingsprincippet — tilsidesættelse)

10.3.2007   
            
            
               DA
            
            
               Den Europæiske Unions Tidende
            
            
               C 56/8
            
         Domstolens dom (Anden Afdeling) af 18. januar 2007 — Aldo Celozzi mod Innungskrankenkasse Baden-Württemberg (anmodning om præjudiciel afgørelse fra Bundessozialgericht — Tyskland)
   (Sag C-332/05) (1)
   
   (Arbejdskraftens frie bevægelighed - beregning af sygedagpenge på grundlag af nettoindkomsten, der fastsættes ud fra skatteklassen - automatisk indplacering i en ufordelagtig skatteklasse af en vandrende arbejdstager, hvis ægtefælle har bopæl i en anden medlemsstat - ændring af skatteklasse kun efter ansøgning fra den vandrende arbejdstager - afslag på at tage hensyn til en efterfølgende ændring af skatteklassen begrundet i arbejdstagerens familiemæssige situation - ligebehandlingsprincippet - tilsidesættelse)
   (2007/C 56/12)
   Processprog: tysk
   Den forelæggende ret
   Bundessozialgericht
   Parter i hovedsagen
   
      Sagsøger: Aldo Celozzi
   
      Sagsøgt: Innungskrankenkasse Baden-Württemberg
   Sagens genstand
   Anmodning om præjudiciel afgørelse — Bundessozialgericht — fortolkning af artikel 39 EF, artikel 3, stk. 1, og artikel 23, stk. 3, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366), samt artikel 7, stk. 2, i Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (EFT 1968 II, s. 467) — national lovgivning om social sikring — indirekte forskelsbehandling — beregning af sygedagpenge på grundlag af nettoindkomsten, der fastsættes ud fra skatteklassen — afslag på at tage hensyn til en ændring af skatteklassen med tilbagevirkende gyldighed, der skyldes en ændring i arbejdstagerens familiemæssige situation, når ægtefællen bor i en anden medlemsstat
   Konklusion
   Artikel 3, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, er til hinder for, at en medlemsstat anvender en sygedagpengeordning som den i hovedsagen omhandlede,
   
               —
            
            
               hvorefter en vandrende arbejdstager, hvis ægtefælle har bopæl i en anden medlemsstat, automatisk indplaceres i en skatteklasse, som er mindre fordelagtig end den, som finder anvendelse på en gift, indenlandsk arbejdstager, hvis ægtefælle har bopæl i den pågældende medlemsstat og ikke udøver lønnet beskæftigelse og
            
         
               —
            
            
               for så vidt angår sygedagpengebeløbet, som beregnes på grundlag af en nettoindkomst, der fastsættes ud fra en skatteklasse, ikke tillader, at der med tilbagevirkende gyldighed tages hensyn til en senere ændring af skatteklassen som følge af en udtrykkelig ansøgning fra den vandrende arbejdstager på baggrund af dennes faktiske familiemæssige situation.
            
         
      (1)  EUT C 281 af 12.11.2005.